Teri Polo

Teri POLO (naskiĝis kiel Theresa Elizabeth Polo en Dover, Delavaro, la 1-an de junio 1969) estas usona aktorino.

 Biografio 
Ŝi baletis en sia junaĝo. En aĝo de 17 jaroj, ŝi en 1986 translokiĝis al Novjorko, kie ŝi estis studento en la Lernejo de Usona Baleto kaj la aktora lernejo William Esper Studio, manekenis kaj aperis en reklamfilmoj por ĝinzoj. Ŝi iĝis konata en komedia serio kiel fianĉino, poste edzino de rolo de Ben Stiller.

Ŝi aperis en la magazino Playboy (februaro 2005) kaj en diversaj televidaj filmoj.

Polo geedziĝis en 1997 kun fotografo Anthony Moore (atentu: ne la pli aĝa brita komponisto Anthony Moore), kun kiu ŝi havas filon (n. en 2002). Ili divorcis en 2005, unu jaron poste ŝi konatiĝis kun Jamie Wollam kaj ili vivis kune en edzeco inter 2007 kaj 2012. Ili havas komunan filinon (n. en 2007).

 Filmografio 
 1990: The Phantom of the Opera, televida filmo
 1991: Born to Ride kaj Mystery Date
 1992: Passed Away
 1993: Aspen Extreme kaj The House of the Spirits
 1994: Golden Gate
 1996: The Arrival
 1998: A Father for Brittany (televida filmo)
 2000: Meet the Parents
 2001: Domestic Disturbance kaj The Unsaid
 2003: Beyond Borders
 2004: Meet the Fockers
 2009: The Hole, Ghost Whisperer kaj The Beacon
 2010: Little Fockers
 2012: Beyond
 2014: Authors Anonymous kaj A Bit of Bad Luck

Tamen en la 2010-aj kaj 2020-aj jaroj plej gravis ŝia ĉefrolo de policistino kaj patrino Stef Adams Foster en la televida serio The Fosters (2013–2018) kaj ĝia sekvaĵo Good Trouble (2019–2024) en la kablotelevida kanalo Freeform.

 Eksteraj ligiloj 


 Teri Polo en la retejo Instagram ()

Kategorio:Usonaj aktoroj